open-index/open-wikipedia-markdown huggingface dataset:
Конкурс песьні Эўрабачаньне-1971

**Конкурс песьні «Эўрабачаньне-1971»** стаў 16-м конкурсам песьні Эўрабачаньне. Ён прайшоў 3 красавіка 1971 году ў горадзе Дублін (Ірляндыя) на сцэне тэатру «Гэйці». Пяць краін, якія адмовіліся ўдзельнічаць у двух папярэдніх конкурсах, вярнуліся ў суправаджэньні Мальты, якая далучылася да ліку ўдзельнікаў, колькасьць якіх стала 18. Усе краіны павінны былі прадставіць відэаанонсы песень. Колькасьць тэлегледачоў конкурсу ўпершыню перавысіла 250 млн чал.

Некаторыя з правілаў былі мадыфікаваныя, уключаючы абмежаваньне ліку выканаўцаў на сцэне (было дазволена ўдзельнічаць гуртам у складзе да шасьці чалавек). Была цалкам перагледжана сыстэма галасаваньня: кожны канкурсант прызначаў толькі двух сяброў журы, аднаго маладзейшага і аднаго старэйшага за 25 гадоў. Кожную песьню яны маглі ацаніць баламі ў дыяпазоне ад 2 да 10 ачкоў.

Перамагло Манака, прадстаўленае францускім выканаўцам Сэвэрын зь песьняй «Un banc, un arbre, une rue». Каця Эбштайн зь Нямеччыны, выступаючы ў другі раз запар, заняла 3-е месца з кампазыцыяй «Diese welt».

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1971 год у музыцы
Конкурс песьні Эўрабачаньне-1972

**Конкурс песьні «Эўрабачаньне-1972»** стаў 17-м конкурсам песьні Эўрабачаньне. Ён прайшоў 25 сакавіка 1972 году ў Ашэр-холе гораду Эдынбург (Вялікабрытанія). Манака адмовілася праводзіць конкурс, даўшы, такім чынам, Вялікабрытаніі магчымасьць ізноў прыняць яго. Упершыню конкурс трансьляваўся ў некаторых краінах Азіі, а перад выступамі ўдзельнікаў сталі дэманстравацца відэа-паштоўкі. Пераможцам стаў Люксэмбург, прадстаўлены грэцкай сьпявачкай Вікі Леандрас зь песьняй «Apres toi». Іў Дэска стаў другім кампазытарам, песьня якога паўторна перамагла на конкурсе (першы раз — у 1971 годзе).

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1972 год у музыцы
Конкурс песьні Эўрабачаньне-1973

**Конкурс песьні «Эўрабачаньне-1973»** стаў 18-м конкурсам песьні Эўрабачаньне. Ён прайшоў 7 красавіка 1973 году ў горадзе Люксэмбург (Люксэмбург) на сцэне Новага тэатру. Мальта і Аўстрыя вырашылі ня ўдзельнічаць у конкурсе, але да ліку ўдзельнікаў далучыўся Ізраіль, з прычыны чаго прыйшлося ўзмацніць меры бясьпекі. У адпаведнасьць са зьменамі ў правілах, зараз сам сьпявак мог выбіраць мову выкананьня песьні. Люксэмбург перамог другі год запар зь песьняй «Tu te reconnaitras», выкананай Ганнай-Марыяй Давыд. Гішпанскіх выканаўцаў, якія выступалі зь песьняй «Eres Tu» і што занялі другое месца, абвінавацілі ў плягіяце ў адносінах да югаслаўскай песьні «Brez besed», выкананай на «Эўрабачаньні» ў 1966 годзе, але дыскваліфікацыйныя меры ў дачыненьні да іх ужыты не былі.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1973 год у музыцы
Езярышча (возера)

**Езяры́шча** — возера ў Беларусі, у басэйне ракі Обалі. Знаходзіцца ў Гарадоцкім раёне Віцебскай вобласьці. Паўночным берагам возера праходзіць дзяржаўная граніца з Расеяй. Плошча паверхні возера 15,39 км². Даўжыня 8,87 км, найбольшая шырыня 3,2 км, найбольшая глыбіня дасягае 11,5 м, сярэдняя складае 4,4 м. Даўжыня берагавой лініі 32,8 км.

На заходнім беразе возера стаіць мястэчка Езярышча.

## Апісаньне
Катлавіна возера выцягнутая ў кірунку з паўночнага захаду на паўднёвы ўсход і мае складаную форму. Вышыня схілаў катлавіны дасягае 25 мэтраў у паўночнай і паўночна-заходняй частцы, астатнія паніжаюцца да 5 мэтраў. Берагавая лінія зьвілістая. Берагі на большай частцы зьліваюцца з схіламі катлавіны, на поўначы й паўночным захадзе высокія і абрывістыя. У паўднёвай частцы берагі нізкія, месцамі пераходзяці у абалону шырынёй да 50 м. Дно возера няроўнае, чаргуюцца ўпадзіны і мелі. Да глыбіні 4—6 мэтраў дно пясковае, глыбей — высланае крэменязёмістым сапрапелем. 

Мае 20 астравоў. У возера ўпадаюць 8 ручаёў, рэкі Агнеш, Дубаўка, Трызубка, выцякае рака Обаль. 

## Флёра і фаўна
Надводная расьліннасьць пашыраецца на адлегласьці 10—120 мэтраў ад берага возера (пераважаюць трысьнёг і чарот). Агульная плошча зарастаньня складае 10—12 %). Заліў, зь якога выцякае рака Обаль зарастае ўрэчнікам.

Уваходзіць у склад арніталягічнага заказьніка Езярышчанскі. Гняздуецца больш за 60 відаў птушак.

У возеры водзяцца лешч, судак, шчупак, акунь, плотка, язь, гусьцяра, краснапёрка, лінь, верхаводка, карась; ёсьць вугор.

## Крыніцы

## Літаратура
* 
* Витебская область. Природа, туризм, спорт, отдых / под общ. ред. Л. Л. Прокофьевой. — Витебск, 2005. — С. 201.
* Федотов В. Озеро Езерище // Паляўнічы і рыбалоў. № 7, 4-17 красавіка 2002. С. 7.

## Вонкавыя спасылкі
* Прыдзьвінскі край — Возера Езярышча

Катэгорыя:Азёры басэйну Дзьвіны
Катэгорыя:Азёры Гарадоцкага раёну
Конкурс песьні Эўрабачаньне-1974

**Конкурс песьні «Эўрабачаньне-1974»** стаў 19-м конкурсам песьні Эўрабачаньне. Ён прайшоў 6 красавіка 1974 году ў горадзе Брайтане (Вялікабрытанія) на сцэне канцэртнай залі «Доўм». Люксэмбург ня змог правесьці «Эўрабачаньне» другі год запар па фінансавых чыньніках. Грэцыя дэбютавала на конкурсе, а Францыя адклікала заяўку за некалькі дзён да пачатку з-за сьмерці прэзыдэнта Жоржа Пампіду. Такім чынам, у конкурсе прынялі ўдзел 17 краін.

Колькасьць сяброў журы зноў склала 10 чалавек для кожнай краіны. Для нацыянальных журы было ўведзена правіла, якое рэкамэндавала роўную колькасьць мужчын і жанчын сярод сяброў, а таксама роўную колькасьць людзей маладзейшага і старэйшага за 25 гадоў. Пры гэтым іх мінімальны ўзрост мог складаць 16 гадоў, максымальны — 60 гадоў, а розьніца ва ўзросьце паміж найстарэйшым і наймаладзейшым сябрамі журы павінна складаць ня меней за 10 гадоў. Адзнака для кожнай песьні магла скласьці ад 1 да 5 балаў.

Швэцыя атрымала Гран-Пры гэтага году зь песьняй «Waterloo», выкананай ABBA. Другое месца заняла пераможца конкурсу 1964 году Джыльёла Чынквэці з Італіі. Сьпявачка Алівія Ньютан-Джон, якая прадстаўляла Вялікабрытанію, заняла чацьвертае месца.

## Вынікі

## Дадатковыя зьвесткі
Італьянскі тэлеканал РАІ падверг цэнзуры песьню Джыльёла Чынквэці «Si» («Так») па чыньніку таго, што яна магла быць успрынята як прапаганда напярэдадні рэфэрэндуму пра дазвол разводаў.

У Партугаліі трансьляцыя па радыё песьні партугальскага ўдзельніка стала сыгналам для пачатку перавароту, які прывёў да зьвяржэньня рэжыму Салазара.

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1974 год у музыцы
Аляксандар Вальковіч

**Алякса́ндар Валько́віч** (3 траўня 1892 — 4 лістапада 1937, Менск, НКУС) — беларускі палітычны дзяяч, сябра БПСР. Прадстаўляў БНР пры ўрадзе Грузіі. Народны сакратар фінансаў БНР.

## Біяграфія
Ад 1914 да 1915 году працаваў у Віленскім аддзяленьні Дзяржаўнага дваранскага зямельнага банку. У пачатку Першай сусьветнай вайны ў эвакуацыі ў Тамбове. Зь верасьня 1915 году ў арміі, у 1916 годзе скончыў школу прапаршчыкаў у Горы. Падчас польскай акупацыі Беларусі ў 1919—1920 гадах быў арыштаваны, уцёк за мяжу.

У 1925 годзе вярнуўся ў БССР. Працаваў інспэктарам у наркамаце фінансаў, у 1930 годзе звольнены. 18 ліпеня 1930 году арыштаваны ДПУ БССР па справе «Саюзу вызваленьня Беларусі». Паводле пастановы АДПУ СССР ад 10 красавіка 1931 сасланы на 5 гадоў у Белябей (Башкартастан).

Арыштаваны 25 траўня 1937 году. Асуджаны за «антысавецкую арганізацыю і прапаганду» да ВМП. Расстраляны. Рэабілітаваны 26 красавіка 1989 году. Паводле першага прыгавору рэабілітаваны 10 красавіка 1988 году.

## Крыніцы

## Літаратура
* 

Катэгорыя:Палітыкі БНР
Катэгорыя:Дыпляматы БНР
Катэгорыя:Міністры фінансаў БНР
Катэгорыя:Рэпрэсаваныя ў БССР
Катэгорыя:Расстраляныя беларускія дзяржаўныя дзеячы
Катэгорыя:Асуджаныя па справе «Саюзу вызваленьня Беларусі»
Конкурс песьні Эўрабачаньне-1975

**Конкурс песьні «Эўрабачаньне-1975»** стаў 20-м конкурсам песьні Эўрабачаньне. Ён прайшоў 22 сакавіка 1975 году ў горадзе Стакгольм (Швэцыя) на сцэне канцэртнай залі Сьв. Эрыка. У конкурс вярнуліся Францыя і Мальта, а таксама дэбютавала Турэччына. Апошняя акалічнасьць прывяла да таго, што Грэцыя адмовілася ад удзелу перад самым пачаткам конкурсу, пратэстуючы супраць турэцкага ўварваньня на Паўночны Кіпр. Такім чынам, лік удзельнікаў склаў 19 краінаў.

Лік судзьдзяў у нацыянальных журы быў павялічаны да 11, і гэтыя судзьдзі маглі даць ад 1 да 5 галасоў кожнай песьні. Аднак канчатковыя галасы, які абвяшчаліся на ТБ, разьмяркоўваліся наступным чынам: 12 ачкоў — песьні, якая набрала больш за ўсё галасоў, 10 ачкоў песьні, якая набрала другую суму ачкоў, 8 — трэцяй песьні і так да 1 ачка дзясятай па колькасьці галасоў песьні.

Галяндыя перамагла ў конкурсе зь песьняй «Ding Dinge Dong», выкананай групай Teach-In. Другое месца атрымала Вялікабрытанія зь песьняй «Let me be the one», у выкананьні The Shadows, якія ўзначалілі чарты шматлікіх эўрапейскіх краінаў.

Правядзеньне конкурсу суправаджалася масавымі дэманстрацыямі супернікаў камэрцыялізацыі музыкі.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1975 год у музыцы
Конкурс песьні Эўрабачаньне-1976

**Конкурс песьні «Эўрабачаньне-1976»** стаў 21-м конкурсам песьні Эўрабачаньне. Ён прайшоў 3 красавіка 1976 году ў горадзе Гаага (Нідэрлянды), у будынку Палаца кангрэсаў. Швэцыя, Мальта і Турэччына адмовіліся ад удзелу, аднак вярнуліся Аўстрыя і Грэцыя, у выніку лік удзельнікаў склаў 18 краін. Ліхтэнштайн ізноў ня быў дапушчаны да ўдзелу ў конкурсе. Шматлікія неангламоўныя краіны, напрыклад Аўстрыя, Фінляндыя, Галяндыя, Нарвэгія і Швайцарыя, вырашылі выканаць свае песьні на ангельскай мове.

Вялікабрытанія выйграла Гран-Пры зь песьняй «Save Your Kisses for Me», выкананай гуртам Brotherhood of Man, якая стала камэрцыйна пасьпяховым хітом і была прададзена ў памеры больш за 6 мільёнаў копіяў па ўсім сьвеце. Вядомы італьянскі дуэт Аль Бано і Раміна Паўэр заняў 7-е месца.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1976 год у музыцы
Конкурс песьні Эўрабачаньне-1977

**Конкурс песьні «Эўрабачаньне-1977»** стаў 22-м конкурсам песьні Эўрабачаньне. Ён прайшоў 7 траўня 1977 году ў Лёндане на сцэне кангрэс-цэнтру «Ўэмблі». Конкурс павінен быў быць праведзены 2 красавіка, але з-за страйку пэрсаналу BBC быў перанесены.

Югаславія выйшла зь ліку ўдзельнікаў конкурсу, а Швэцыя вярнулася. Зьбіраўся дэбютаваць Туніс, аднак, у выніку гэтага не адбылося. Было вернута правіла роднай мовы, у адпаведнасьці зь якім кожны выканаўца павінен быў выконваць песьню на адной з моваў сваёй краіны. Аднак Бэльгіі і Нямеччыне было дазволена выканаць песьні на ангельскай мове, паколькі яны ўжо былі адабраны да моманту зьмены правілу. Швэцыі і Нарвэгіі не спадабаліся відэасюжэты пра іх выканаўцаў, якія ў выніку былі заменены паказам агульнага пляну глядзельнай залі. Са шматлікімі памылкамі праходзіў і працэс галасаваньня.

Францыя атрымала перамогу зь песьняй «L’oiseau et l’enfant», выкананай Мары Мірыям, якая стала зоркай у Францыі. Манака заняло 4-е месца зь песьняй «Une petite Francaise», выкананай выканаўцай Мішэль Тор, якая прымала ўдзел у конкурсе ў другі раз.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1977 год у музыцы
Конкурс песьні Эўрабачаньне-1979

**Конкурс песьні «Эўрабачаньне-1979»** стаў 24-м конкурсам песьні Эўрабачаньне. Ён прайшоў 31 сакавіка 1979 году ў горадзе Ерусалім (Ізраіль), у выстаўнай залі «Біньянэй-ха-Ума». Упершыню «Эўрабачаньне» прайшло за межамі Эўропы. Турэччына пад ціскам іншых мусульманскіх краінаў не прыняла ўдзел у конкурсе, скараціўшы лік удзельнікаў да 19. З-за палітычных праблем у Ерусаліме, дзе праводзіўся конкурс, усе выканаўцы і дэлегаты ўтрымоўваліся ва ўмовах найстрогай аховы, хоць ніякіх інцыдэнтаў не адбылося. Артадаксальныя рэлігійныя дзеячы былі незадаволены правядзеньнем конкурсу ў суботу, але іх пярэчаньні атрымалася пераадолець.

У гэты годзе ўсе краіны набралі ачкі, і Ізраіль перамог другі год запар зь песьняй «Hallelujah», выкананай Галі Атары і гуртам «Мілк энд Хані». Пераможца конкурсу 1973 году Ганна-Марыя Давыд, на гэты раз прадстаўляла Францыю і заняла 3-е месца. Усьлед за ёй разьмясьціўся вядомы нямецкі гурт Dschinghis Khan. Брытанскі гурт Black Lace быў абвінавачаны ў плягіяце кампазыцыі вядомага калектыва Smokie.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1979 год у музыцы
Крыштаф Канановіч

**Крыштаф Канановіч** (; 21 студзеня 1963, Кэнтшын — 6 сакавіка 2025, Беласток) — жыхар Беластоку, які стаў папулярным пасьля выхаду ў этэр рэклямнага споту ў выбарчай кампаніі на пасаду прэзыдэнта Беластоку ў 2006 годзе. Паводле адукацыі — кіроўца-мэханік.

Падчас выбараў прэзыдэнта Беластоку ў 2006 годзе мясцовае беластоцкае тэлебачаньне паказвала рэклямныя споты кандыдатаў, у тым ліку й Крыштафа Канановіча — кандыдата Выбарчага камітэту выбарцаў Падляшша XXI стагодзьдзя. Ён выступіў у фільме апрануты ў турэцкі швэдар і вельмі простымі словамі прадставіў сябе і свае погляды. Фільм і яго герой сталі папулярнымі. У выбарах Канановіч атрымаў 1676 галасоў (1,89%) і заняў 6-е месца.

Канановіч выступіў у кліпе калектыву Grupa Operacyjna «Nie będzie niczego».

## Цытаты з кліпу
* *Адкрыць камбінаты і месцы працы для моладзі й для людзей. Так! І хачу вельмі, вельмі гэта зрабіць. Паправіць у нашым горадзе, у цэлым, на цэлым Падляшшы, каб не было бандытызму, каб не было злодзеяў, каб не было нічога.*
* *А ва ўрадзе гарадзкім у мяне будзе лад і парадак. Ня будзе бюракрацтва, ня будзе лахмацтва, толькі сапраўды людзі будуць.*
* *А кіроўцы таксама будуць паліцыяй востра пакараныя за алькаголь, за наркотыкі, за ўсё. І яшчэ ўдасканалю граніцу ў [[Кузьніца|Кузьніцы]] і [[Баброўнікі (Беластоцкі павет)|Баброўніках]], што мяжа паміж Беларусьсю і намі будзе сапраўды, сапраўды будзе мяжа, што ня будзе кантрабанды ні цыгарэтаў, ні наркотыкаў, ні алькаголю.*
* *А гэта, што я сказаў, я ўсё зраблю, таму што я чалавек-вернік і практыкуючы й ведаю, на якай падставе гэта зрабіць, як чыніць, як ўдасканаліць дарогі, як усё, як ліквідаваць цыгарэты, як усё ліквідаваць.*

## Крыніцы

## Вонкавыя спасылкі
* Спот выбарчы Крыштафа Канановіча ў TV Jard, 2006 

Катэгорыя:Нарадзіліся 21 студзеня
Катэгорыя:Нарадзіліся ў 1963 годзе
Катэгорыя:Нарадзіліся ў Вармінска-Мазурскім ваяводзтве
Катэгорыя:Асобы Беластоку
Катэгорыя:Фэномэны Інтэрнэту
Конкурс песьні Эўрабачаньне-1980

**Конкурс песьні «Эўрабачаньне-1980»** стаў 25-м конкурсам песьні Эўрабачаньне. Ён прайшоў 19 красавіка 1980 году ў горадзе Гаага (Нідэрлянды), у мясцовым Палацы кангрэсаў. Перамогшы ў 1978 годзе і прыняўшы ў сябе конкурс 1979 году, Ізраіль адмовіўся ў другі раз запар яго праводзіць. Пасьля адмоваў Гішпаніі і Вялікабрытаніі згоду на правядзеньне конкурсу далі Нідэрлянды пры ўмове зьніжэньня выдаткаў на яго арганізацыю.

Дата правядзеньня конкурсу супала з Днём памяці загінулых у войнах Ізраілю, і ўпершыню пераможца леташняга конкурсу (Ізраіль) ня прыняў удзелу ў наступным конкурсе. Манака таксама не прыняло ў ім удзел, у той час як вярнулася Турэччына і дэбютавала Марока, у выніку чаго лік удзельнікаў склаў 19 краін. Прадстаўнік Ірляндыі Джоні Логан заваяваў Гран-Пры зь песьняй «What’s Another Year». Удзельнічаючы ў трэці раз, заходненямецкая сьпявачка Каця Эбштайн заняла 2-е месца зь песьняй «Theater».

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1980 год у музыцы
785

## Падзеі
* адбылая хрышчэньне саксаў

## Нараджэньні
* 

## Сьмерці
* 

## Вонкавыя спасылкі
Конкурс песьні Эўрабачаньне-1978

**Конкурс песьні «Эўрабачаньне-1978»** стаў 23-м конкурсам песьні Эўрабачаньне. Ён прайшоў 22 красавіка 1978 году ў Парыжы на сцэне Палаца кангрэсаў. Данія (упершыню з 1966 году) і Турэччына далучыліся да 18 краін-удзельніц папярэдняга конкурсу, давядучы лік удзельнікаў да 20-ці.

Упершыню конкурс вялі двое кіроўных. Замест відэапаштовак для прадстаўленьня выканаўцаў выкарыстоўваліся матэрыялы, зьнятыя за яго кулісамі.

Ізраіль перамог зь песьняй «Аbanibi», выкананай Ізхарам Коэнам і гуртам Alphabeta. Вядомы гішпанскі гурт Baccara, які выступаў за Люксэмбург са сваім будучым хітом «Parlez-vous français?» заняў 7 месца, а італьянскі гурт «Ricchi e Poveri» стаў 12-м. Нарвэгія фінішавала апошняй, набраўшы 0 ачкоў.

Трансьляцыю конкурсу глядзелі 450 млн тэлегледачоў. Тэлебачаньне Ярданіі замест выступу ізраільскіх выканаўцаў паказвала малюначак з малюнкам букета кветак. Калі падчас падліку галасоў стала ясна, што яны могуць выйграць конкурс, трансьляцыя была перапынена, а на наступны дзень было абвешчана, што пераможцам стаў прадстаўнік Бэльгіі, які насамрэч заняў другое месца.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1978 год у музыцы
Конкурс песьні Эўрабачаньне-1981

**Конкурс песьні «Эўрабачаньне-1981»** стаў 26-м конкурсам песьні Эўрабачаньне. Ён прайшоў 4 красавіка 1981 году ў горадзе Дублін (Ірляндыя) у павільёне комплексу «Сіманскорт» Дублінскай каралеўскай супольнасьці. Да конкурсу далучыўся Кіпр, вярнуліся Ізраіль і Югаславія, але Італія і Марока вырашылі ня ўдзельнічаць. Такім чынам, у конкурсе прынялі ўдзел 20 выканаўцаў.

Гран-Пры атрымаў гурт Bucks Fizz зь песьняй «Making Your Mind Up», які прадстаўляў Вялікабрытанію. Пераможца конкурсу 1961 году Жан-Клод Паскаль, які прадстаўляў Люксэмбург, заняў толькі 11-е месца. Нарвэгія не набрала ніводнага ачка. Эгіпет прыняў рашэньне ўпершыню трансьляваць конкурс.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1981 год у музыцы
Іван Былінскі

**Іван Сямёнавіч Былінскі** (Кабылінскі) (28 студзеня 1903 — 10 траўня 1976) — старшыня Саўнаркаму БССР (1940—1944), дэпутат Вярхоўнага Савету СССР 2-га скліканьня (1946—1950), першы сакратар Палескага абласнога камітэту партыі (1944—1946).

## Крыніцы

## Вонкавыя спасылкі
* 

Катэгорыя:Нарадзіліся 28 студзеня
Катэгорыя:Нарадзіліся ў 1903 годзе
Катэгорыя:Палітыкі БССР
Катэгорыя:Памерлі 10 траўня
Катэгорыя:Памерлі ў 1976 годзе
Ядвабна

**Ядвабна** () — горад у Падляскім ваяводзтве Польшчы.

Уваходзіць у склад Ломжынскага павету і сельска-гарадзкой гміны Ядвабна.

## Гісторыя
У 1940—1941 і 1944 — цэнтар раёну Беластоцкай вобласьці БССР.

Катэгорыя:Населеныя пункты БССР, якія страцілі статус райцэнтру
Катэгорыя:Ломжынскі павет
Катэгорыя:Гарады Падляскага ваяводзтва
Гміна Саколка

**Гмі́на Сако́лка** () — сельска-гарадзкая гміна ў Сакольскім павеце Падляскага ваяводзтва Польшчы.

Адміністрацыйны цэнтар — горад Саколка.
Гміна Крынкі

**Гміна Крынкі** () — сельска-гарадзкая гміна ў Сакольскім павеце Падляскага ваяводзтва Польшчы.

[міні|зьлева|Ліст высланы войтам Крынкаўскае гміны да [Сакрат Яновіч|Сакрата Яновіча 1 чэрвеня 1999 году.]]

Адміністрацыйны цэнтар — горад Крынкі.
Гміна Дуброва Беластоцкая

**Гміна Дуброва Беластоцкая** () — сельска-гарадзкая гміна ў Сакольскім павеце Падляскага ваяводзтва Польшчы. Адміністрацыйны цэнтар — горад Дуброва Беластоцкая.

## Населеныя пункты
* Ружанасток
Гміна Янаў (Сакольскі павет)

**Гміна Янаў** () — сельская гміна ў Сакольскім павеце Падляскага ваяводзтва Польшчы.

Адміністрацыйны цэнтар — вёска Янаў.

## Гісторыя

## Вонкавыя спасылкі
Гміна Хорашч

**Гміна Хорашч** () — сельска-гарадзкая гміна ў Беластоцкім павеце Падляскага ваяводзтва Польшчы.

Адміністрацыйны цэнтар — горад Хорашч.

Катэгорыя:Беластоцкі павет
Гміна Чорная Беластоцкая

**Гміна Чорная Беластоцкая** () — сельска-гарадзкая гміна ў Беластоцкім павеце Падляскага ваяводзтва Польшчы.

Адміністрацыйны цэнтар — горад Чорная Беластоцкая.

## Гісторыя

## Вонкавыя спасылкі

Катэгорыя:Беластоцкі павет
Катэгорыя:Гміна Чорная Беластоцкая
Міхалова (гміна)

**Гміна Міхалова** () — сельска-гарадзкая гміна ў Беластоцкім павеце Падляскага ваяводзтва Польшчы. Адміністрацыйны цэнтар — горад Міхалова.

З поўначы гміна Міхалова мяжуе з гмінай Гарадок, з захаду з гмінай Заблудаў Беластоцкага павету, на поўдні з гмінамі Нараўка і Нараў Гайнаўскага павету, а на ўсходзе — зь Сьвіслацкім і Бераставіцкіім раёнамі  Гарадзенскай вобласьці (Беларусь).

## Гісторыя
Міхалоўская воласьць была створаная ў мяжах Беластоцкага павету ў 1868 г. для адной мясцовасьці Міхалова, калі тут пачалі сяліцца нямецкія асаднікі. Праз 50 гадоў да канца Першай сусьветнай вайны войтамі ў Міхалове былі выключна немцы. Вялікая гміна Міхалова была створаная ў 1918 годзе польскімі ўладамі ў рамках Беластоцкага павету  Беластоцкага ваяводзтва. Даваенная гміна Міхалова ўключала вёскі: Баршчэва, Глыбокі Кут, Геранімова, Юльянка, Каменны Брод, Казімерова, Кабылянка, Какатова, Крыніца, Курылы, Ляўшы, Майдан, Міхалова, Міхалова-Нязбудка, Масьціскі, Новая Воля, Азяблы, Пенькі, Рахэнталь, Саколя і Верх-Тапаляны. Мясцовасьці з навакольля Ялоўкі прыналежалі ў даваенны час да гміны Ялоўка, а вёскі з паўднёва-заходняй часткі сёньняшняй гміны да гміны Тарнаполь  Ваўкавыскага павету. Вёскі з паўночна-ўсходняй часткі сёньняшняй гміны прыналежалі да гміны Галынка Гарадзенскага павету. З 1939 году ў складзе Беластоцкай вобласьці БССР, а ў 1941—1944 гадах у Беластоцкай акрузе Трэцяга райху. У 1945 годзе абшар фінальна апынуўся ў межах Польшчы, з 1944 г. па 1954 г. і паноўна з 1973 г. існуе як гміна Міхалова. У 1976 годзе ў склад гміны Міхалова была ўключаная гміна Шымкі (існавала ў кароткі пэрыяд 1973—1976 гг.). З 2009 году, пасьля атрыманьня Міхаловам гарадзкіх праваў, гміна атрымала статус вяскова-гарадзкой.

## Крыніцы

## Вонкавыя спасылкі
Мікалай Грынёў

**Мікала́й Фё́даравіч Грынё́ў** (18 траўня 1946 — 12 лістапада 2015) — беларускі палітык і дыплямат.

Быў дэпутатам Вярхоўнага Савету БССР і Рэспублікі Беларусь 12-га скліканьня; быў чальцам канстытуцыйнай камісіі. 1 сакавіка 1995 году быў прызначаны Надзвычайным і Паўнамоцным Амбасадарам Рэспублікі Беларусь у Рэспубліцы Малдова, у сувязі з чым яго мандат скончыўся. З пасады амбасадара адстаўлены быў 17 траўня 1999 году.

## Крыніцы

Катэгорыя:Дэпутаты Вярхоўнага Савету Рэспублікі Беларусь 12-га скліканьня
Катэгорыя:Амбасадары Беларусі ў Малдове
Катэгорыя:Старшыні Магілёўскага абласнога выканаўчага камітэту
Гміна Высокае Мазавецкае

**Гміна Высокае Мазавецкае** () — сельская гміна ў Высокамазавецкім павеце Падляскага ваяводзтва Польшчы.

Адміністрацыйны цэнтар — горад Высокае Мазавецкае (не ўваходзіць у гміну).

Катэгорыя:Высокамазавецкі павет
Гміна Дзядковічы

**Гміна Дзядковічы** () — сельская гміна ў Сямяціцкім павеце Падляскага ваяводзтва Польшчы.

Адміністрацыйны цэнтар — вёска Дзядковічы.

Катэгорыя:Сямяціцкі павет
Гміна Сямятычы

**Гміна Сямятычы**, **Гміна Сямяцічы** () — сельская гміна ў Сямятыцкім павеце Падляскага ваяводзтва Польшчы.

Адміністрацыйны цэнтар — горад Сямятычы (не ўваходзіць у гміну).

Катэгорыя:Сямяціцкі павет
Гміна Гродзіск

**Гмі́на Гро́дзіск** () — сельская гміна ў Сямяціцкім павеце Падляскага ваяводзтва Польшчы.

Адміністрацыйны цэнтар — вёска Гродзіск.

Катэгорыя:Сямяціцкі павет
Гміна Мілейчыцы

**Гміна Мілейчыцы** () — сельская гміна ў Сямяціцкім павеце Падляскага ваяводзтва Польшчы.

Адміністрацыйны цэнтар — вёска Мілейчыцы.

## Гісторыя

## Крыніцы і заўвагі

Катэгорыя:Сямяціцкі павет
Сухарава (мікрараён)

**Су́харава** — мікрараён у Фрунзэнскім раёне Менску. Разьмешчаны на захадзе гораду, у межах Менскай кальцавой аўтамабільнай дарогі.

У раёне пражывае ня менш за 150 тыс. чалавек. Галоўныя гандлёвыя кропкі — ГЦ «Maximus» і «Праздник». Мэдыцынскія ўстановы прадстаўленыя амбуляторыяй агульнай практыкі № 2 на вул. акадэміка Фёдарава і 10-й гарадзкой паліклінікай, будуецца новая дзіцячая паліклініка на скрыжаваньні вуліц Лабанка і Сухараўскай. З культурных збудаваньняў ёсьць праваслаўная царква імя арханёла Міхаіла на вул. Шаранговіча, дзейнічаюць пратэстанцкія цэрквы на вуліцах Гарэцкага і Кавалёва. На адлегласьці прыблізна 2 км ад жылога масіву разьмешчаная ЦЭЦ.

## Вуліцы
* В. Шаранговіча
* М. Гарэцкага
* У. Лабанка
* П. Панчанкі
* Сухараўская
* Л. Скрыпнікава
* Акадэміка Ф. Фёдарава
* Л. Чайлыткі
* Ф. Янкоўскага

## Гісторыя
Упершыню згаданае як «зямля» *Сухараўская*, валоданьне якой было пацьверджана вялікім князем літоўскім Аляксандрам у жніўні 1503 г. для гаспадарскага баярына Багдана Карэйвы.

20 ліпеня 2013 году на вуліцы Янкоўскага асьвяцілі храм арханёла Міхаіла, дзе штомесяц ладзяць набажэнства па-беларуску.

## Крыніцы

## Вонкавыя спасылкі
* 

Катэгорыя:Мікрараёны Менску
Парыж (Віцебская вобласьць)

**Пары́ж** — вёска ў Пастаўскім раёне Віцебскай вобласьці, на поўдзень ад Асінагарадку, за 14 км на ўсход ад Варапаева, за 4 км на поўдзень ад Казлоўшчыны. Парыж уваходзіць у склад Казлоўшчынскага сельсавету.

## Назва
Фальварак пад назвай Парыж згадваецца ў апісаньнях парафіяў Полацкага дэканату (1784) як ўладаньне Тызенгаўза. Вэрсія, якая зьвязвае паходжаньне назвы вёскі з Напалеонам, зьяўляецца легендай.

## Гісторыя
У 1973 годзе рашэньнем раённай улады вёску перайменавалі ў Навадруцак. У 2006 годзе жыхары дамагліся аднаўленьня гістарычнай назвы і зьмены назвы Навадруцак на Парыж.

## Насельніцтва
* 2010 год — 332 чалавекі
* 2007 год — каля 400 чалавек
* 1999 год — 449 чалавек

## Транспарт
Маецца прыпыначны пункт чыгункі Навадруцак.

## Інфраструктура
Жаночы клюб «Парыжанка», музэй, сярэдняя школа, пошта, Дом культуры, бібліятэка, лякарня і крама. У вёсцы сем вуліц: Вакзальная, Зялёная, Мэліяратыўная, Маладзёжная, Прырэчная, Садовая і Школьная.

## Асобы
* Аўген Жыхар (1925—1955) — дзяяч беларускага нацыянальна-вызвольнага руху

## Крыніцы

## Вонкавыя спасылкі
* Беларускія парыжаны 
* Беларускі Парыж 

Катэгорыя:Казлоўшчынскі сельсавет (Пастаўскі раён)
Катэгорыя:Населеныя пункты Пастаўскага раёну
Гміна Кнышын

**Гміна Кнышын** () — сельска-гарадзкая гміна ў Монькаўскім павеце Падляскага ваяводзтва Польшчы.

Адміністрацыйны цэнтар — горад Кнышын.

Катэгорыя:Гміны Монькаўскага павету
Гміна Ломжа

**Гміна Ломжа** () — сельская гміна ў Ломжынскім павеце Падляскага ваяводзтва Польшчы.

Сядзіба — горад Ломжа (не ўваходзіць у гміну).

## Гісторыя

## Вонкавыя спасылкі

Катэгорыя:Ломжынскі павет
Асінагарадок

**Асінагарадо́к** — вёска ў Пастаўскім раёне Віцебскай вобласьці, на правым беразе ракі, на поўнач ад Парыжу, за 14 км на ўсход ад Варапаева, за 4 км на поўдзень ад Казлоўшчыны. Асінагарадок уваходзіць у склад Казлоўшчынскага сельсавету.

## Гісторыя
Першы ўспамін пад 1567 годам у складзе Ашмянскага павету Віленскага ваяводзтва Вялікага Княства Літоўскага, маёнтак Жабаў, пазьней Друцкіх-Любецкіх.

## Насельніцтва
* 2010 год — 159 чалавек
* 1999 год — 194 чалавекі

## Крыніцы

## Вонкавыя спасылкі

Катэгорыя:Казлоўшчынскі сельсавет (Пастаўскі раён)
Катэгорыя:Населеныя пункты Пастаўскага раёну
Сьнядова

**Сьнядова** () — вёска (раней горад) у Ломжынскім павеце Падляскага ваяводзтва Польшчы.

Уваходзіць у сельскую гміну Сьнядова.

## Гісторыя
У 1940—1941 і 1944 — цэнтар раёну Беластоцкай вобласьці БССР.

Катэгорыя:Населеныя пункты БССР, якія страцілі статус райцэнтру

Катэгорыя:Ломжынскі павет
Конкурс песьні Эўрабачаньне-1982

**Конкурс песьні «Эўрабачаньне-1982»** стаў 27-м конкурсам песьні Эўрабачаньне. Ён прайшоў 24 красавіка 1982 году ў горадзе Харагэйт (Вялікабрытанія) на сцэне «Харагэйт-цэнтру». Францыя адмовілася ад удзелу па чыньніку незацікаўленасьці тэлекампаніяў у трансьляцыі конкурсу, а песьні з Грэцыі забараніла ўдзельнічаць міністар культуры краіны Мэліна Мэркуры, паколькі па яе меркаваньні яна не адпавядала стандартам якасьці. З прычыны гэтага, лік удзельнікаў скараціўся да 18. Гран-Пры быў прысуджаны Ніколь зь песьняй «Ein bißchen Frieden», якая прадстаўляла Заходнюю Нямеччыну, яна атрымала сваю першую перамогу на конкурсе. Фінляндыя фінішавала апошняй з 0 ачкоў.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1982 год у музыцы
Конкурс песьні Эўрабачаньне-1983

**Конкурс песьні «Эўрабачаньне-1983»** стаў 28-м конкурсам песьні Эўрабачаньне. Ён прайшоў 23 красавіка 1983 году ў горадзе Мюнхэн (ФРН), у канцэртнай залі Рудзі Зэгельмаера. Ірляндыя не прыняла ўдзелу ў конкурсе, у той час як Францыя, Грэцыя і Італія вярнуліся ў лік краін-удзельніц, давёўшы іх лік да 20. Гран-Пры атрымала Корын Эрмэ з «Si la vie est cadeau», якая прадстаўляла Люксэмбург. Вядомы італьянскі сьпявак Рыкарда Фольі стаў толькі 11-м. Гішпанія і Турэччына падзялілі апошняе месца, не набраўшы ні балу. Аўстралія ўпершыню трансьлявала конкурс.

Упершыню конкурс працягваўся больш за тры гадзіны, бо прадстаўленьне ўдзельнікаў адбывалася на трох мовах замест традыцыйных дзьвюх.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1983 год у музыцы
Конкурс песьні Эўрабачаньне-1984

**Конкурс песьні «Эўрабачаньне-1984»** стаў 29-м конкурсам песьні Эўрабачаньне. Ён прайшоў 5 траўня 1984 году ў горадзе Люксэмбург (Люксэмбург) на сцэне Муніцыпальнага тэатру. Грэцыя і Ізраіль (па чыньніку супадзеньня даты конкурсу зь мясцовым рэлігійным сьвятам) вырашылі ня ўдзельнічаць у конкурсе, аднак Ірляндыя вярнулася ў лік удзельнікаў, і іх колькасьць склала 19 краін. Гран-Пры атрымала трыё Herreys зь песьняй «Diggi-loo-diggi-lei», якое прадстаўляла Швэцыю. Другое месца заняла ірляндка Лінда Марцін, будучая пераможца конкурсу 1992 году.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1984 год у музыцы
Конкурс песьні Эўрабачаньне-1985

**Конкурс песьні «Эўрабачаньне-1985»** стаў 30-м конкурсам песьні Эўрабачаньне. Ён прайшоў 4 траўня 1985 году ў горадзе Гётэборг (Швэцыя). У конкурсе не прынялі ўдзел Нідэрлянды і Югаславія, вярнуліся Грэцыя і Ізраіль, лік удзельнікаў застаўся ранейшым 19. Гран-Пры атрымаў гурт Bobbysocks зь песьняй «La det swinge», які прадстаўляў Нарвэгію. Упершыню трансьляцыя конкурсу ажыцьцяўлялася толькі праз спадарожнік.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1985 год у музыцы
Андрэй Яўдачэнка

**Андрэ́й Алякса́ндравіч Яўдачэ́нка** (нар. 11 сакавіка 1958 году ў Швэрыне) — беларускі дыплямат.

Працаваў начальнікам у Міністэрстве замежных справаў Рэспублікі Беларусь, а таксама першым сакратаром і дарадцам у амбасадзе Рэспублікі Беларусь у Каралеўстве Бэльґія. 24 кастрычніка 1999 году быў прызначаны Надзвычайным і Паўнамоцным Амбасадарам Рэспублікі Беларусь у Вугорскай Рэспубліцы; адстаўлены быў 20 ліпеня 2004 году.

30 кастрычніка 2006 году быў прызначаны намесьнікам Міністра замежных справаў Рэспублікі Беларусь. 4 лютага 2011 году адстаўлены з гэтай пасады й прызначаны Надзвычайным і Паўнамоцным Амбасадарам Рэспублікі Беларусь у Бэльгіі, Пастаянным прадстаўніком Рэспублікі Беларусь пры Эўрапейскім Зьвязе і Пастаянным прадстаўніком Рэспублікі Беларусь пры Арганізацыі Паўночнаатлянтычнай дамовы па сумяшчальніцтве. 3 сьнежня 2013 году атрымаў дадаткова ранг амбасадара ў Вялікім герцагстве Люксэмбург па сумяшчальніцтве.

13 чэрвеня 2016 году быў прызначаны Першым намесьнікам міністра замежных справаў.

20 ліпеня 2020 году быў прызначаны Надзвычайным і Паўнамоцным Амбасадарам Рэспублікі Беларусь у Каралеўстве Нідэрляндаў.

7 сакавіка 2008 году ўзнагароджаны Ганаровай граматай Савету Міністраў Рэспублікі Беларусь.

## Крыніцы

## Вонкавыя спасылкі
* Профіль на праекце «Хто ёсьць хто ў РБ» 

Катэгорыя:Нарадзіліся ў Нямеччыне
Катэгорыя:Выпускнікі Менскага дзяржаўнага лінгвістычнага ўнівэрсытэту
Катэгорыя:Намесьнікі міністра замежных справаў Рэспублікі Беларусь
Катэгорыя:Амбасадары Беларусі ў Бэльгіі
Катэгорыя:Амбасадары Беларусі ў Вугоршчыне
Катэгорыя:Амбасадары Беларусі ў Люксэмбургу
Катэгорыя:Амбасадары Беларусі ў Нідэрляндах
Катэгорыя:Пастаянныя прадстаўнікі Беларусі ў Арганізацыі Паўночнаатлянтычнай дамовы
Катэгорыя:Узнагароджаныя Ганаровай граматай Савету Міністраў Рэспублікі Беларусь
Бобр (неадназначнасьць)

Назву **Бобр** маюць:

## Населеныя пункты
### [[Беларусь]]
* Менская вобласьць:
** Бобр — гарадзкі пасёлак у Крупскім раёне
** Бобр — пасёлак у Крупскім раёне 

## Рэкі
* Бобр — рака ў Талачынскім, Крупскім і Барысаўскім раёнах Беларусі, левы прыток Бярэзіны (басэйн Дняпра)

## Іншае
* Бобр — чыгуначная станцыя ў Крупскім раёне

## Падвойныя назвы
* Стары Бобр

## Глядзіце таксама
* Бабёр
* Бабраняты
* Бабраўнікі
* Баброва
* Бабровічы
* Баброўнікі
* Баброўня
* Баброўскі
* Баброўцы
* Баброўшчына
* Бабруйск
* Бабры
Конкурс песьні Эўрабачаньне-1986

**Конкурс песьні «Эўрабачаньне-1986»** стаў 31-м конкурсам песьні Эўрабачаньне. Ён прайшоў 3 траўня 1986 году ў горадзе Бэрген (Нарвэгія). Грэцыя і Італія зьняліся з конкурсу, аднак, вярнуліся Нідэрлянды і Югаславія, і ўпершыню ў конкурсе прыняла ўдзел Ісьляндыя, лік удзельнікаў дасягнуў 20. У гэтым годзе, набраўшы 176 ачкоў, перамогу атрымала 15-гадовая Сандра Кім зь песьняй «J’aime la vie», якая прадстаўляла Бэльгію. Конкурс песьні Эўрабачаньне адзначыў сваё 30-годзьдзе.

## Вынікі

## Вонкавыя спасылкі
* www.esctoday.com
* Афіцыйны сайт Эўрабачаньня 

Катэгорыя:Конкурс песьні Эўрабачаньне паводле гадоў
Катэгорыя:1986 год у музыцы
Георгі Скрыпнікаў

**Гео́ргі Ільлі́ч Скры́пнікаў** (1908, в. Султан, Курсаўскі раён, Стаўрапольскі край, Расейская імпэрыя — 15 жніўня 1944, каля Варшавы, Польшча). Герой Савецкага Саюзу (1945, пасьмяротна).

## Біяграфія

На франтох Другой сусьветнай вайны з 1941 г. 22 ліпеня 1944 батальён капітана Скрыпнікава першым у палку выйшаў да ракі Заходні Буг на поўдзень ад Берасьця і фарсіраваў яе. На захопленым пляцдарме адбіў 7 контаратакаў ворага і вызваліў вёску Кодзень (Польшча). 28 ліпеня 1944 на падыходах да Берасьця нанёс нямецкім войскам вялікія страты, разьбіў два батальёны, і першым уварваўся ў Тэрэспаль (Польшча).

Г. І. Скрыпнікаў загінуў у баі пад Варшавай 15 жніўня 1944. Пахаваны ў Берасьці ў братэрскай магіле савецкіх ваяроў і партызанаў.

## Ушанаваньне памяці

У 1964 Стралковая вуліца Берасьця перайменаваная ў гонар Г. І. Скрыпнікава. На доме № 117 усталяваная мэмарыяльная дошка Г. І. Скрыпнікаву. Ягонае імя зьмешчанае на алеі «Іхнімі імёнамі названыя вуліцы Берасьця».

## Вонкавыя спасылкі

* 

Катэгорыя:Нарадзіліся ў 1908 годзе
Катэгорыя:Нарадзіліся ў Стаўрапольскім краі
Катэгорыя:Героі Савецкага Саюзу
Катэгорыя:Памерлі 15 жніўня
Катэгорыя:Памерлі ў 1944 годзе
Катэгорыя:Памерлі ў Мазавецкім ваяводзтве
Катэгорыя:Загінулі ў баі
Дакудаўскі сельсавет (Крупскі раён)

**Даку́даўскі сельсавет** — былая адміністрацыйна-тэрытарыяльная адзінка ў складзе Крупскага раёну Менскай вобласьці. Адміністрацыйны цэнтар — вёска Дакудава.

## Гісторыя
13 верасьня 1982 году Жаберыцкі сельсавет перайменаваны ў Дакудаўскі ў складзе Крупскага раёну Менскай вобласьці.

30 кастрычніка 2009 году сельсавет скасаваны, усе населеныя пункты — Брышча, Восава, Вялікія Жаберычы, Дакудава, Клён, Крыстопаўшчына, Малыя Жаберычы, Нявераўшчына, Прыклёнак, Шыялоўка — перададзеныя Хацюхоўскаму сельсавету.

## Крыніцы

## Літаратура
*  С. 334, 335, 407

Катэгорыя:Былыя сельсаветы Крупскага раёну
Катэгорыя:Сельсаветы, створаныя ў 1982 годзе
Катэгорыя:Сельсаветы, скасаваныя ў 2009 годзе
Эрэдывізія

**Эрэдывізія** () — найвышэйшая футбольная ліга ў Нідэрляндах. Заснаваная ў 1956 годзе. У пэрыяд з 1990 па 1999 гады спаборніцтвы насілі назву «ПТТ Тэлекомпэтыцыя» () у гонар спонсара PTT Telecom. У 1999 годзе назву лігі зьмянілі на KPN Telecompetitie, а ў 2000 годзе — на KPN Eredivisie. З 2002 па 2005 гады ліга называлася Эрэдывізія Галяндзкае казіно (). У ходзе сэзону 2005—2006 гадоў спонсарам лігі выступіла лятарэя Sponsorloterij. Аднак, паводле закону ейная назва не магла быць выкарыстана для найменьня лігі.

Найвышэйшая ліга складаецца з 18 камандаў. На працягу чэмпіянату кожная каманда гуляе зь іншай па два разы: адна гульня дома, другая ў гасьцёх. Па завяршэньні сэзону каманда з найгоршым вынікам спускаецца да другога ўзроўню чэмпіянату, у першы дывізіён. У сваю чаргу пераможца першай лігі аўтаматычна займае месца каманды, якая выбыла. Дзьве перадапошнія каманды праходзяць праз сыстэму плэй-оф для таго каб вырашыць хто спусьціцца ў Ээрстэдывізію. Плэй-оф гуляюць у дзьвюх групах. Кожная група зьмяшчае адну каманду з Эрэдывізіі й па тры каманды, якія былі найлепшымі ў сэзоне ў Ээрстэдывізіі. Кожная каманда гуляе па два матчы: адзін дома й адзін у гасьцёх. Пераможцы групаў пачынаюць наступны сэзон у Эрэдывізіі, а астатнія тры каманды групы спускаюцца да Ээрстэдывізіі.

Футбольная каманда «Аякс» з Амстэрдаму мае найбольшую колькасьць перамогаў у Эрэдывізіі — 36. Клюб «ПСВ Эйндговэн» атрымліваў перамогу ў лізе 26 разоў, а ратэрдамскі «Фэеноорд» — 16 разоў.

## Чэмпіёны

## Вонкавыя спасылкі
* Афіцыйны сайт

Катэгорыя:Чэмпіянат Нідэрляндаў па футболе
Мінейкі

**Мінейкі** — шляхецкі род гербу Газдава, набілітаваны ў Вялікім Княстве Літоўскім. Шляхецтва зацьвердзілі ў Расейскай імпэрыі. Сёньня жывуць у Беларусі, Грэцыі, ЗША, Канадзе, ПАР, Польшчы і г. д.

## Прозьвішча

Мініка (Minnico) — імя германскага паходжаньня. Іменная аснова -мін- (-мен-) (імёны ліцьвінаў Мінят, Асьміна, Гальмін; германскія імёны Miniatus, Osminna, Galmin) паходзіць ад гоцкага minan 'менаваць, памятаць, любіць', minthi 'памяць'.

Адпаведнасьць імя Мінейка германскаму імю Minnico, якое ўпамінаецца яшчэ ў VIII стагодзьдзі, сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

Існуюць таксама іншыя тлумачэньні: магчыма, прозьвішча роду паходзіць ад назвы справы, якой займаўся меркаваны заснальнік роду Якуб Мінят Мінейка. У Сярэднявеччы чалавек, які займаўся выпускам манэтаў зваўся мінцарам. Тая ж назва ўжывалася для зьбіральніка падаткаў у маёнтках вялікага князя. (за гэта Якуб мог атрымаць шляхецтва). Атанасэ Мінейка (Athanase Mineikos) выводзіў грэцкае паходжаньне роду. «Miniatis» — грэцка-бізантыйская назва для зьбіральнікаў падаткаў. «Min» ці «Minas» значыла па-грэцку «месяц». У той жа час «Miniatiko» значыла «месяцовая плата падаткаў», а цяпер — «месяцовая пэнсія». Згодна з Атанасэ й ягоным дзядзькам Зыгмунтам Мінейкам, Мінейка ёсьць варыянт «Miniatis» і абазначала асобаў, якія прыходзілі раз на месяц зьбіраць падаткі.

## Паходжаньне
Паходжаньне роду няпэўнае. Анджэй Навіцкі сьцьвярджаў, што род пачаўся ад Лукаша Мінейкі ў XVII ст. Зыгмунт Мінейка адзначаў, што карэньні варта шукаць значна раней. Ягоная думка магла абапірацца на больш трывалыя падставы, бо ён быў апошнім уладаром родавага маёнтку Балванішкаў (Ашмянскі павет). Ён меў доступ да родавых дакумэнтаў, якія загінулі падчас Другой сусьветнае вайны. На ягоную думку, пачаткі роду варта шукаць у часох, што папярэднічалі уніі ВКЛ і Кароны (раней за XV ст.). На той час у родзе ўжываўся назоў Мілейка замест Мінейка. Род належыў да пляменнае літоўскае арыстакратыі. Зыгмунт сьцьвярджаў, што хтосьці з роду падпісаў адзін з дакумэнтаў, што замацоўвалі унію. Магчыма, гаворка ідзе пра Гарадзельскую унію (1413 год).

Тым часам Міхал Мінейка сьцьвярджаў пра паходжаньне роду ад Якуба Мінята Мінейкі ў 1620 годзе.

## Крыніцы

## Вонкавыя спасылкі
* Genealogia Mineyków, szukanie swojej przeszłości


Катэгорыя:Шляхецкія роды Вялікага Княства Літоўскага
Катэгорыя:Шляхецкія роды гербу Газдава
Іцызм

**Іцы́зм** (, ад  — штосьці, што-небудзь, абы-што) — тэрмін, які апісвае веру ў мэтафізычную сілу. Выраз вынайдзены для пазначэньня формы рэлігійнага лібэралізму для клясыфікацыі веры, калі чалавек, з аднаго боку, падазрае, што штосьці ці хтосьці дзесьці ёсьць, але, зь іншага боку, не прымае і не падтрымлівае ўсталяваную сыстэму вераваньняў, дактрынаў, догмаў і існуючых тлумачэньняў прыроды Бога якой бы то ні было рэлігіі.

## Вызначэньні
Магчыма, што першае ўзгадаваньне гэтага слова было ў нідэрляндзкім «Сацыяльна-культурнай справаздачы» 1996 року, (). У лістападаўскім выданьні пэрыядычнага часопіса філязофіі «Filosofie Magazine» таго ж року ў артыкуле «Вось, ідуць Іцэры», паведамлялася: «Усё менш людзей праяўляюць цікавасьць да царквы. Колькасьць вернікаў у „невядомую, вышэйшую сілу“ павялічваецца; пачынаючы з 1991 року, з 2 % да 22 % (паводле дадзеных «Сацыяльна-культурнай справаздачы» за 1996 рок). Гэта нацыянальная эпідэмія. Тыповы адказ іцыста на пытаньне: „Ці верыце вы ў агульнапрынятага хрысьціянскага Бога?“ будзе: „Hе, але штосьці мусіць быць…“». Апытанка грамадзкай думкі, што праводзілася галяндзкай штодзённай газэтай «Trouw» у кастрычніку 2004 року, паказала, што блізу 40 % яе чытачоў адчуваюць сябе менавіта «іцыстамі».

Выраз стаў вядомым у Нідэрляндах пасьля таго, як палітычны  аглядальнік Рональд Пластарк (; у цяперашні час міністар адукацыі, культуры і навукі Нідэрляндаў) выкарыстаў яго як асноўную тэму тэлевізійнай праграмы «Buitenhof». Але, мусіць, слова існавала і да гэтай праграмы.

У адрозьненьне ад традыцыйных агностыкаў, якія разглядаюць рэчы больш скептычна, «ня веруючы ў тое, што невядома», іцысты лічаць, што, «магчыма, ёсьць штосьці нашмат болей, чым тое, што мы можам ведаць». Бог у гэтай форме рэлігійнага лібэралізму можа ўяўляцца альбо як нейкая істота, якая існуе па-за сьветам (падобны пункт гледжаньня выказваецца і ў юдаізьме, хрысьціянстве і ісламе), або як калектыўная духоўная сіла, што існуе ў межах сьвету (падобна будыйскаму «ўяўленьню пра сьвет»).

У кастрычніку 2005 року слова «іцызм» было далучана да чатырнаццатага выпуску слоўніка «ван Дaлe» (). У ангельскую мову гэты тэрмін трапіў у якасьці запазычаньня з галяндзкай.

## Глядзіце таксама
* Рэлігія
* Атэізм
* Тэізм
* Ерась

## Крыніцы

## Вонкавыя спасылкі
* Сайт
* «Buitenhof»
* «Trouw»

Катэгорыя:Рэлігія
Катэгорыя:Агнастыцызм
Катэгорыя:Тэалёгія
Катэгорыя:Хрысьціянства
Яўстах Мінейка

**Яўстах Станіслававіч Мінейка-Газдава** (1838 — ?) — удзельнік паўстаньня 1863—1864. З шляхецкага роду Мінейкаў гербу Газдава, сын Станіслава й Цацыліі са Шчановічаў, брат Зыгмунта Мінейкі.

За ўдзел у паўстаньні 1863—1864 быў асуджаны да 12 гадоў ссылкі ў Сыбір. Пакараньне адбываў ля Пензы. Па вяртаньні жыў у родавым маёнтку ў Балванішках. Быў жанаты са Стафаніяй Ґан, меў дзяцей Марыю, Станіславу, Рамана, Аляізу, Зыгмунта, Камілю.

## Вонкавыя спасылкі
* Genealogia Mineyków, szukanie swojej przeszłości

Яўстах
Катэгорыя:Нарадзіліся ў 1838 годзе
Катэгорыя:Паўстанцы 1863—1864 гадоў
Браніслаў Мінейка

**Браніслаў Станіслаў Мінейка** (1 красавіка 1846 — 27 кастрычніка 1887) — удзельнік паўстаньня 1863—1864. З шляхецкага роду Мінейкаў гербу Газдава, сын Тамаша й Эміліі з Ваўжэцкіх.

Скончыў Шляхецкі інстытут у Вільні й Тэхналягічны інстытут у Санкт-Пецярбургу. Падчас паўстаньня належыў да «чырвоных» левае арыентацыі, у аддзеле Выслалуха змагаўся ў раёне Сьвянцянаў і Трокаў. Пасьля задушэньня паўстаньня займаўся сельскай гаспадаркай, гадоўляй коняў.

Быў жанаты з графіняй Ганнай Марыконі (1854—1937), дачка Людвіка Марыконі й Людвікі зь Ледахоўскіх. Меў дзяцей: Уладыслава (1876—1952), Юзафа (1879—1970), Людвіка (1883—1920), Станіслава (1887—1889), Ганну, Ядзьвігу, Марыну, Тамаша.

## Вонкавыя спасылкі
* Genealogia Mineyków, szukanie swojej przeszłości

Браніслаў
Катэгорыя:Нарадзіліся ў 1846 годзе
Катэгорыя:Нарадзіліся 1 красавіка
Катэгорыя:Паўстанцы 1863—1864 гадоў
Катэгорыя:Памерлі 27 кастрычніка
Катэгорыя:Памерлі ў 1887 годзе
Тамаш Мінейка

**Тамаш Мінейка** (1730—1834) — грамадзка-палітычны дзяяч ВКЛ. З шляхецкага роду Мінейкаў гербу Газдава, сын Францішка.

Староста стокліскі. За раскраданьне дзяржаўнае маёмасьці быў аддадзены пад суд. Пісар земскі ад 1785. Удзельнік Чатырохгадовага Сойму, уваходзіў у Таварыства прыхільнікаў Канстытуцыі 3 траўня. Як віленскі сэнатар браў удзел у галасаваньні па Канстытуцыі 3 траўня 1791. Быў у апазыцыі да Гугі Калантая, які выступаў супраць шляхецкіх вольнасьцяў. Удзельнік паўстаньня Тадэвуша Касьцюшкі 1794. Уваходзіў у Цэнтральную Дэпутацыю Вялікага княства Літоўскага, але не займаў кіраўніцкіх пазыцыяў. У 1795 абраны маршалкам шляхты. У 1808 набыў маёнтак Дубнікі ля Варнянаў. 

Быў жанаты з Пжасмыцкай, зь якой меў дзяцей Міхала (каля 1770-?) і Рафала.

## Вонкавыя спасылкі
*Genealogia Mineyków, szukanie swojej przeszłości

Тамаш
Катэгорыя:Нарадзіліся ў XVIII стагодзьдзі
Катэгорыя:Пісары земскія ВКЛ
Катэгорыя:Сябры Згуртаваньня прыхільнікаў урадавай канстытуцыі
Катэгорыя:Удзельнікі паўстаньня 1794 году
Катэгорыя:Памерлі ў 1834 годзе
Linux Mint

**Mint** (; [мінт]) — дыстрыбуцыя адкрытага апраграмаваньня на падставе апэрацыйнай сыстэмы Linux. Створаны на базе дыстрыбуцыі Ubuntu і арыентаваны на прастату ўжываньня. Графік выпуску выданьняў — не радзей аднаго разу ў шэсьць месяцаў, а практычна, выданьні могуць выходзіць і часьцей за адзін раз у квартал. Апошняя вэрсія — Linux Mint 16 (30.11.2013).

## Камплектацыя і канфігурацыя

Асноўным графічным асяродзьдзем дыстрыбуцыі Мінт зьяўляецца GNOME найноўшага выданьня. Камплектацыя апраграмаваньня ўлічвае патрэбы як сэрвэраў, так і рабочых станцыяў і дазваляе сфармаваць зручнае асяродзьдзе працы з дапамогай толькі аднаго інсталяцыйнага CD.

Адрозьненьні камплектацыі і канфігурацыі выпуску Mint 6.0 ад параўнальнага Ubuntu 8.04:
* уласныя дастасаваньні:
** mintInstall (замяніў gnome-app-install);
** mintMenu;
** mintUpdate;
** mintUpload;
** mintBackup;
** mintSystem;
** mintNanny;
* адкрыцьцё Linux Mint Software Portal;
* паштар Thunderbird замяніў Evolution;
* Sunbird;
* Gnome-control-center заменены на mintConfig;
* Наяўнасьць падтрымкі NTFS як праз mintDisk (для ўнутраных дыскаў), так і праз NTFS-Config (для вонкавых дыскаў);
* падтрымка Gnome Templates у mintDesktop;
* падтрымка Drag & Drop у mintMenu;
* інсталююцца Compiz, Beryl і Emerald;
* новыя фоны;
* інтэграцыя Microsoft Windows (падвойнае счытваньне, поўная падтрымка NTFS (чытаньне і запіс), Migration Assistant);
* інсталяцыя адным націсканьнем (Linux Mint Software Portal, mintInstall);
* эфэкты 3D (Compiz і Beryl на AIGLX);
* Google Earth, Picasa, Skype і іншае ПЗ у сховішчы (repository) на Linux Mint Software Portal.

## Выданьні

### [[Fluxbox]]

### [[GNOME]]

### [[KDE]]

### [[XFCE]]

## Дастасаваньні Mint

У сучасным выданьні, Linux Mint 14 Nadya, дастасаваньні Mint маюць поўны пераклад на беларускую мову.

* mintInstall;
* mintMenu;
* mintUpdate;
* mintUpload;
* mintBackup;
* mintSystem;
* mintNanny;

## Вонкавыя спасылкі

### Афіцыйна
* linuxmint.com Афіцыйная пляцоўка
* Атрыманьне
* Вікі
* Афіцыйны форум
* Старонка на Distrowatch

Катэгорыя:Linux
Катэгорыя:Свабодныя апэрацыйныя сыстэмы
Катэгорыя:Беларусіфікаваныя праграмы
Мінейка

**Мінейка** — беларускае прозьвішча, вытворнае ад імя Мінейка.

## Носьбіты
* Браніслаў Мінейка (1846—1887) — удзельнік паўстаньня 1863—1864 гадоў
* Зыгмунт Мінейка (1840—1925) — грамадзкі дзяяч, вайсковец, навуковец, рэвалюцыянэр, удзельнік паўстаньня 1863—1864 гадоў
* Тамаш Мінейка (1730—1834) — грамадзка-палітычны дзяяч Вялікага Княства Літоўскага
* Тамаш Мінейка  — грамадзкі дзяяч
* Яўстах Мінейка (1838 — ?) — удзельнік паўстаньня 1863—1864 гадоў

## Глядзіце таксама
* Мінейкі
* Мінейкішкі
* Мінкі

Катэгорыя:Беларускія прозьвішчы
Ерась

**Е́рась** альбо **гэрэзія** ( — «выбар, кірунак, думка») — сьвядомы адыход ад дагматаў веры, які па-новаму тлумачыць раней прынятыя каноны рэлігійнага вучэньня; вылучэньне са складу царквы новай грамады.
У шырокім сэнсе «ерасьсю» называюць любое сьвядомае адмаўленьне ці скажэньне таго вучэньня, якое лічыцца ісьцінным.

## Вызначэньні
Ератыкі звычайна не вызначаюць свае перакананьні як ерэтычныя. Ерась — гэта пераацэнка каштоўнасьцяў у рамках ўсталяванай сыстэмы вераваньняў. Да прыкладу, каталікі называлі пратэстантаў ерэтыкамі, ў той час як некаторыя некаталікі разглядалі каталіцызм як «Вялікае адступніцтва».

У сучаснай мове тэрмін мае адмоўнае адценьне, таму ў Расейскай праваслаўнай царкве выкарыстоўваецца слова «інаслаўе», якому надаецца прыкладна той жа сэнс, аднак без адмоўнай ацэнкі, якую тэрмін «ерась» набыў у новазапаветных пасланьнях. Прычына такой зьявы заключаецца ў тым, што прымалася толькі адная ісьціна Хрыста: лічылася, што ніводная альтэрнатыўная ісьціна не магла забясьпечыць чалавеку збаўленьня.

## Вытворныя паняткі
* **Ерасія́рх** () — галава ерэтычнай рэлігійнай абшчыны ці руху.
* **Ераты́к** () — прыхільнік ерэтычнай ідэалёгіі, чалец ерэтычнай абшчыны.

## Ерасі ў [[Хрысьціянства|хрысьціянстве]]
З пункту гледжаньня артадаксальнага хрысьціянства наступныя вучэньні традыцыйна лічацца ерэтычнымі:
* Акефалы
* Альбігойцы
* Арыянства
* Арнальдысты
* Архонтыкі
* Афінгане
* Бегарды
* Дакетызм
* Данатысты
* Манафізіцтва
* Ісахрысты
* Манафеліцтва
* Мантанізм
* Філетызм
* Флягелянцтва

## Глядзіце таксама

* Схізма
* Інквізыцыя